Κάθριν Ελίζαμπεθ Φλέμινγκ

Οικογένεια

H Φλέμινγκ είναι κόρη του Αμερικανού κριτικού λογοτεχνίας και καθηγητή John V. Fleming, και της βρετανικής καταγωγής, Joan Ε. Fleming, διακεκριμένης ιερέα στην Επισκοπική Μητρόπολη του Νιου Τζέρσεϋ και επίτιμης πρυτάνεως στην χριστιανική εκκλησία του New Brunswick, και έχει δύο αδερφούς : τον ταξιδιωτικό συγγραφέα Ρίτσαρντ Άρθουρ Φλέμινγκ και τον καθηγητή γλωσσολογικής ανθρωπολογίας Λουκ Όουλς Φλέμινγκ.
 Έχει τρεις κόρες και ζει κυρίως στη Νέα Υόρκη των ΗΠΑ.

Εκπαίδευση

H Φλέμινγκ έχει πτυχίο θεολογίας από το King's College του Λονδίνου (1985), πτυχίο θεολογίας από το Κολέγιο Barnard (1988), μεταπτυχιακό στην θεολογία από το Πανεπιστήμιο του Σικάγο (1989) και διαδκτορικό στην ιστορία από το Πανεπιστήμιο του Μπέρκλεϊ στην Καλιφόρνια (1995).

Εκδόσεις

Η Φλέμινγκ έχει γράψει αρκετά βιβλία, κριτικές βιβλίων και λήμματα σε εγκυκλοπαίδειες, με σημαντικότερο το "Orientalism, the Balkans, and Balkan Historiography", το οποίο κυκλοφόρησε στο American Historical Review το 2000. Επίσης, είναι μια παραγωγική κριτικός λογοτεχνίας και έχει εκδόσει περίπου 100 κριτικές τόσο σε ακαδημαϊκές όσο και σε λαϊκές δημοσιεύσεις.

Το πρώτο βιβλίο της, το The Muslim Bonaparte : Diplomacy and Orientalism in Ali Pasha's Greece (Princeton, 1999), δεν έλαβε ευρεία αναγνώριση ενώ με την κυκλοφορία του έλαβε ελάχιστη προσοχή στις ΗΠΑ. Ωστόσο εισήχθη στην μόνιμη βιβλιογραφία των διδακτορικών διατριβών που ασχολούνται με την ιστορία της νατιοανατολικής Ευρώπης. Το βιβλίο εξετάζει την ιστορία της σύγχρονης Ελλάδας από την ευρύτερη οπτική της ευρωπαϊκής ιστορίας και έχει μεταφραστεί στα αλβανικά, ελληνικά, ιταλικά και τουρκικά. Στην Ελλάδα, η ελληνική μετάφραση έλαβε ευρεία αναγνώριση και προβλήθηκε αρκετά από τα τοπικά μέσα (έντυπα και ηλεκτρονικά).

Το δεύτερο βιβλίο της, Greece – A Jewish History (Princeton, 2008), έχει λάβει αρκετά βραβεία : το "National Jewish Book Award" ; το "Prix Alberto Benveniste" ; το "Keeley Book Prize" της Modern Greek Studies Association ; το Βραβείο Ράνσιμαν. To Ράνσιμαν διοργανώνεται από τoν Αγγλο-Ελληνικό Σύλλογο με την υποστήριξη της Εθνικής Τράπεζας της Ελλάδος. Το βιβλίο έχει μεταφραστεί στα ελληνικά και στα γαλλικά, εμφανίζεται τόσο σε ελληνικούς όσο και σε γαλλικούς εκδοτικούς οίκους και έχει λάβει δημοσιότητα από τον Τύπο στην Ελλάδα. Στον αγγλόφωνο ακαδημαϊκό κόσμο,   το βιβλίο έχει λάβει ευρείς και αρκετά θετικές κριτικές, παρόλο που μερικοί κριτικοί λογοτεχνίας έχουν αντιταχθεί στην "διασποριστική" της προσέγγιση, που μειώνει και ως ένα βαθμό απορρίπτει την κεντρική θέση του Ισραήλ και του Σιωνισμού.
Η Φλέμινγκ έχει επιμεληθεί, μαζί με τον Adnan Husain, το βιβλίο A Faithful Sea : The Religious Cultures of the Mediterranean 1200-1700 (Oxford, 2007).

Ελλάδα

H Φλέμινγκ διέμεινε στην Ελλάδα από το 1985 έως το 1990, οπότε και έζησε για περίπου τρία χρόνια στα Σφακιά της Κρήτης. Τα τελευταία 25 χρόνια ταξιδεύει  τακτικά στην Ελλάδα. Εκτός από τις δημοσιεύσεις και την έρευνα, η καριέρα της αφιερώνεται και στα συμφέροντα του Ελληνισμού. H Φλέμινγκ δημιούργησε το επιτυχημένο πρόγραμμα, “Provost’s Global Research Initiatives]” (2011), το οποίο υποστηρίζει καθηγητές και μεταπτυχιακούς φοιτητές του Πανεπιστημίου της Νέας Υόρκης, της Ευρώπης και της Ελλάδας στον διεθνή χώρο.
Είναι ειδική στην σύγχρονη Ελλάδα και την Μεσόγειο. H Φλέμινγκ εμφανίστηκε στην εκπομπή 360ᵒ του Alpha. [«Μια σύγχρονη φιλλέλην, μια ιστορία αγάπης για την Ελλάδα», 3 Ιουνίου 2014] ενώ άρθρα της δημοσιεύονται συχνά στο "Huffington Post Greece".